Klaksvíkar kommuna søkir eftir umsjónarfólki til stadionøkið og spælipláss í kommununi. Talan er um eitt nýtt, fjølbroytt og spennandi starv. Uppgávan er serliga at fremja viðlíkahald, røkt og annars hava umsjón við ognunum hjá Klaksvíkar kommunu á stadionøkinum (við Djúpumýru og á leikvøllinum við Másheygg), umframt teimum kommunalu sparkivallunum og spæliplássununum, sum eru partinum av kommununi, har landafast er. Umsjón við skoytubreytini er somuleiðis partur av virkisøkinum. Starvið hevur tilvísing til vinnu- og mentanarstjóran, meðan dagligu uppgávurnar verða framdar í tøttum samstarvi við starvsfólk á Vegadeildini. Arbeiðsuppgávur Dagligt viðlíkahald og røkt av stadionøkinum Tryggja, at spæliplássini eru í góðum standi Dagligt viðlíkahald av graslíkisvallunum í býnum At loysa verkligar uppgávur sjálv/ur og í samráð við onnur, tá størri viðlíkahaldsuppgávur skulu geras Førleikakrøv Vit vænta, at tú hevur royndir við handaligum arbeiði, og/ella handverkara útbúgving. Somuleiðis vænta vit, at tú ert røkin, arbeiðs-som/ur og hevur áhugað og sær týdningin av slíkum arbeiði fyri trivnaðin í kommununi. Tú dugir at arbeiða sjálvstøðugt, ert fyrikomandi og gevur eitt jaligt íkast til spæli- og ítróttarøkini í býnum. Talan er um eitt tímalønt fulltíðarstarv, ið verður lønt eftir sáttmála millum Føroya Arbeiðsgevarafelag og Klaksvíkar Arbeiðmanna-/kvinnufelag ella KAF og Føroya Handverkarafelag. Arbeiðstíðin er ímillum kl. 08.00 og 17.00 gerandisdagar, tó kann, í avísum tíðarbilum, verða nakað av arbeiði í vikuskiftum og um kvøldarnar. Tað kann vera ein fyrimunur, um umsøkjarar hevur royndir við víðlíkahaldi og røkt av graslíkisvallum. Nærri upplýsingar um starvið fáast við at venda sær til Eirik í Jákupsstovu, Vinnu og Mentanarstjóra, á tlf. : 221813. Umsóknir Umsókn við prógvum, lívsgongdarlýsing (cv) og øðrum viðkomandi skjølum skal sendast til Klaksvíkar kommuna innan mikudagin 10. august.